ನಿನ್ನ ತ್ಯಾಗ ಅಪಾರ – ಅಮ್ಮನ ಬಗ್ಗೆ ನಿಖಿಲ್ ಭಾವನಾತ್ಮಕ ಪೋಸ್ಟ್

ಬೆಂಗಳೂರು: ಮದುವೆ ಸಂಭ್ರಮದಲ್ಲಿರುವ ನಿಖಿಲ್ ಕುಮಾರಸ್ವಾಮಿ ಅವರು ತಮ್ಮ ತಾಯಿ ಅನಿತಾ ಕುಮಾರಸ್ವಾಮಿ ಅವರ ಹುಟ್ಟುಹಬ್ಬಕ್ಕೆ ಸ್ಪೆಷಲ್ ಪೋಸ್ಟ್ ಮಾಡಿ ಶುಭಶಯ ಕೋರಿದ್ದಾರೆ. ನಿನ್ನ ತ್ಯಾಗ ಅಪಾರ, ಎಂದೆಂದಿಗೂ ಹೀಗೆ ನಗುತ್ತಿರು ಎಂದು ಪ್ರೀತಿಯಿಂದ ವಿಶ್ ಮಾಡಿದ್ದಾರೆ.

ಅಮ್ಮನ ಹುಟ್ಟುಹಬ್ಬಕ್ಕೆ ನಿಖಿಲ್ ಸ್ಪೆಷಲ್ ವಿಶ್ ಸದ್ಯ ಎಲ್ಲರ ಮನ ಗೆದ್ದಿದೆ. ಹೌದು. ಸಾಮಾಜಿಕ ಜಾಲತಾಣಗಳಲ್ಲಿ ಸಕ್ರಿಯರಾಗಿರುವ ನಿಖಿಲ್ ತಮ್ಮ ಇನ್‍ಸ್ಟಾಗ್ರಾಮ್‍ನಲ್ಲಿ ಅನಿತಾ ಕುಮಾರಸ್ವಾಮಿ ಅವರಿಗೆ ಪ್ರೀತಿಯಿಂದ ವಿಶ್ ಮಾಡಿ, ಫೋಟೋವೊಂದನ್ನು ಹಂಚಿಕೊಂಡಿದ್ದಾರೆ.

https://www.instagram.com/p/B87wb4dJvI9/

ಪೋಸ್ಟ್ ನಲ್ಲಿ ಏನಿದೆ?
ಹುಟ್ಟುಹಬ್ಬದ ಶುಭಾಶಯಗಳು ಅಮ್ಮ, ನಿನ್ನ ನನಗೆ ಜನ್ಮಕೊಟ್ಟಾಗಿನಿಂದಲೂ ನನಗಾಗಿ ನೀನು ಮಾಡಿದ ತ್ಯಾಗ ಅಪಾರ. ನನ್ನ ಜೀವನ ಪೂರ್ತಿ ನಾನು ನಿನಗೆ ಋಣಿಯಾಗಿರುತ್ತೇನೆ ಅಮ್ಮ. ನೀನು ಖುಷಿಯಾಗಿರುವುದನ್ನ ನೋಡಿದಾಗಲೆಲ್ಲಾ ನನ್ನ ಮುಖದಲ್ಲಿ ದೊಡ್ಡ ನಗು ಮೂಡುತ್ತದೆ. ಈ ಫೋಟೋದಲ್ಲಿ ಹೇಗೆ ನಗುತಿದಿಯೋ ಹಾಗೆಯೇ ಎಂದೆಂದಿಗೂ ನಗುತ್ತಿರು. ಯಾಕೆಂದರೆ ನೀನು ನಕ್ಕಾಗ ಇನ್ನೂ ಸುಂದರವಾಗಿ ಕಾಣುತ್ತೀಯ ಎಂದು ಬರೆದು ಲವ್ ಫಾರ್ ಎವರ್ ಹ್ಯಾಶ್‍ಟ್ಯಾಗ್ ಹಾಕಿ ಪೋಸ್ಟ್ ಮಾಡಿದ್ದಾರೆ.

https://www.instagram.com/p/B4g22oiJvjW/

ಜೊತೆಗೆ ಭಾವಿ ಪತ್ನಿ ರೇವತಿ ಹಾಗೂ ತಮ್ಮ ಜೊತೆ ಅಮ್ಮ ನಿಂತಿರುವ ಫೋಟೋವನ್ನು ಹಂಚಿಕೊಂಡಿದ್ದಾರೆ. ಅಲ್ಲದೇ ಈ ಫೋಟೋದಲ್ಲಿ ಹೇಗೆ ಮುದ್ದಾಗಿ ಖುಷಿಯಿಂದ ನಗುತಿದಿಯೋ ಹಾಗೆಯೇ ಯಾವಾಗಲೂ ನಗುತ್ತಿರು ಅಮ್ಮ ಎಂದು ನಿಖಿಲ್ ವಿಶ್ ಮಾಡಿದ್ದಾರೆ.

https://www.instagram.com/p/B8xVcAtpno-/

ಈ ಹಿಂದೆ ಅಪ್ಪನೊಂದಿಗೆ ಇರುವ ಫೋಟೋವನ್ನು ನಿಖಿಲ್ ಹಂಚಿಕೊಂಡಿದ್ದರು. ಆ ಫೋಟೋ ಕೂಡ ಅಭಿಮಾನಿಗಳ ಮನ ಗೆದ್ದಿತ್ತು. ಏಪ್ರಿಲ್ 17ರಂದು ನಿಖಿಲ್ ಹಾಗೂ ರೇವತಿ ಮದುವೆ ರಾಮನಗರದಲ್ಲಿ ನಡೆಯಲಿದ್ದು, ಈಗಾಗಲೇ ಇರಡೂ ಕುಟುಂಬ ಮದುವೆ ತಯಾರಿಯಲ್ಲಿ ಬ್ಯುಸಿಯಾಗಿದ್ದಾರೆ.